  Анжелика Тихонова корреспондент Вуись шутэтскон нуналъёсы Удмуртиын куазь тӧло но лымыё луоз шуыса чаклало. Со сярысь элькунъя  пресс-службаез ивортӥз. 20-21 шуркынмонэ нуназе кема дыр ӵоже лымыялоз, кот лымы усёз. 21-тӥ шуркынмонэ потон уе куд-ог интыосын зол лымыялоз. Температура та вакытлы эсэпъёслэсь вылӥынгес возиськоз. 20-тӥ шуркынмонэ уй-нунал ӵоже 0…-5 градус, 21-тӥ шуркынмонэ -4…+1 градус возиськоз. 22-тӥ шуркынмонысен куазь ӧжыт воштӥськоз. Дырын-дырын кӧня ке лымыялоз, уйин температура -2…-7 градусозь, нуназе 0…-5 градусозь лэзькоз. Сюресъёс вылын лымы вӧлдӥськоз, йӧвалег луоз. Нырысь-валысь чакланъёсъя, вуоно арня шорын температура -8…-13 градусозь лэзькоз. Тодэ вайытом, зол лымыянэз возьмамен валче Ижысь вань кар ёзэсъёс вылӥ дасьлыкъя ужан режиме выжтэмын.  Тегъёс: Ижкар Гидрометцентр Удмуртия куазь лымы сӥзьыл  